Karlebo Menighedsråd

Karlebo Sogn

**Menighedsrådsmøde nr. 30 / 2023**

**onsdag den 22. november 2023 kl. 19.30**

**i Sognegården, Rantzausvej 2, Nivå.**

14. november 2023

Fraværende med afbud: Anette Nybo, Tove Møller,

Medarbejder repræsentant:

Fraværende uden afbud:

**Dagsorden:**

1. Godkendelse af dagsorden.

2. Valg af formand jfr. § 8 stk. 3.

Ellen Ladhøj genopstiller

3. Valg af næstformand jfr. § 8 stk. 3.

Michael Clan genopstiller

4. Valg af kirkeværge jfr. § 9 stk. 1.

Karlebo Kirke:

Nivå Kirke:

Egedal Kirke:

Lars Frits Hansen genopstiller

5. Valg af kasserer jfr. § 9 stk. 2.

Sanna Askirk genopstiller

6. Valg af sekretær jfr. § 9 stk. 4.

Forslag kordegn Finn Thomsen

7. Valg af kontaktperson jfr. 9 stk. 5.

Erik Balslev-Clausen genopstiller dog således at Kontaktperson opgaven deles med Dorthe Skov-Østergaard.

2/3 honorar til EBC og 1/3 honorar til DSØ.

Indstilling:

Anbefales godkendt.

8. Valg af bygningskyndig jfr. § 9 stk. 8.

Tove Møller genopstiller

9. Valg af underskriftsberettiget jfr. § 9 stk. 9.

(Menighedsrådet vælger af sin midte 1 person, der bemyndiges til sammen med formanden at underskrive dokumenter vedrørende køb, salg, og andre dispositioner over fast ejendom og optagelse af lån.)

Indstilling:

Formand og næstformand

**10. Meddelelser fra formanden.**

Der er indgået ny el-aftale for hele Fredensborg Provsti incl. opsætning af el-lade- standere, som skal være opsat ved alle offentlige bygninger senest 1.1.2025.

**11. Postlisten:**

a) Sammen 2/2023.

b) Takkebrev fra Israelsmissionen.

c) Takkebrev fra Danmission.

d) Referat af møde 19.9.2023 i Aktivitetsudvalget.

e) Ophævelse af instruks om energibesparelser fra Kirkeministeriet.

f) Referat af møde 12.9.2023 i Bygningsudvalget.

g) Dansk Europamission – oktober 2023.

h) Diverse materialer fra Bibelselskabet.

i) MAF nr. 4/2023. Fly – nødhjælp – forvandling.

**12. Mødedatoer for 2024 – offentlige menighedsrådsmøder.**

31. januar

13. marts

29. maj

26. juni

28. august

25. september

23. oktober

20. november – konstituerende møde efter valget

18. december

**13. Godkendelse af Vedtægt for Kontaktpersoner – efter stillingen er opdelt .**

**Der udarbejdes et tillæg til vedtægten af Kontaktpersonerne og formanden.**

Indstilling:

Anbefales godkendt.

**14. Revision af Personalehåndbogen fra 2017.**

Bilag udsendt til mødet den 29. marts 2023.

Forslag nedsættelse af arbejdsgruppe.

Afgørelse på møde 29.marts 2023:

Personaleudvalget holder møde den 18.4.2023 og drøfter Personalehåndbogen.

Orientering fra Personaleudvalget.

Afgørelse på møde 23. august 2023:

***Personaleudvalget holder møde d. 19. september 2023.***

*Afgørelse på møde 27. september 2023:*

***Udsættes til næste menighedsrådsmøde.***

***Udkast til Personalehåndbog udsendt som bilag 29. september 2023.***

Afgørelse på møde 12. oktober 2023:

***Sagen genoptages på november mødet.***

Revideret udkast udsendes som bilag af Personaleudvalget.

**15. Valg af 2 valgte medlemmer til møde med biskoppen den 12. marts 2024**

**kl. 16-18.**

Bilag udsendt 1. november 2023.

**16. Regnskab 3. kvartal.**

**Bilag.**

**17. Elforbrug i oktober 2021, 2022 og 2023/SB**

Vedhæftet regneark med elforbrug fra januar 2019 til og med oktober 2023 fordelt på kirkerne og menighedslokaler mv. Neden for tabel med elforbruget i oktober i år sammenlignet med de forudgående to år.

|  |  |  |  |  |  |  |  |
| --- | --- | --- | --- | --- | --- | --- | --- |
| Elforbrug oktober 2021, 2022 og 2023. | | | |  |  |  |  |
| kWh | 2021 | 2022 | 2023 | 2021-22 | | 2022-23 | |
|  | Okt. | Okt. | Okt. | Antal | % | Antal | % |
|  |  |  |  |  |  |  |  |
| Egedal kirke | 1.800 | 1.475 | 1.100 | -325 | -18% | -376 | -25% |
| Nivå kirke | 460 | 484 | 451 | 24 | 5% | -33 | -7% |
| Karlebo kirke | 113 | 72 | 241 | -40 | -36% | 169 | 233% |
| Længen | 684 | 653 | 654 | -31 | -5% | 1 | 0% |
| Sognegården | 829 | 767 | 785 | -62 | -7% | 17 | 2% |
| Kirkegården | 1.360 | 777 | 875 | -582 | -43% | 97 | 12% |
| Graverfaciliteter\* | 380 | 334 | 308 | -46 | -12% | -26 | -8% |
| I alt | 5.625 | 4.563 | 4.413 | -1.062 | -19% | -150 | -3% |
|  |  |  |  |  |  |  |  |
| \* Ved Karlebo kirke. | |  |  |  |  |  |  |

Hvor elforbruget faldt med -1.062 kWh fra oktober 2021 til oktober 2022, er det faldet med yderligere 150 kWh fra oktober 2022 til oktober i år. Der er ganske store fald for Egedal kirke og i mindre grad for Nivå kirke og graverfaciliteterne i Karlebo. Karlebo kirke udviser en kæmpe stigning, hvilket formentlig kan tilskrives håndværker-el i forbindelse med renovering af kirkemuren.

Stigningen i Karlebo Kirke kunne måske også skyldes affugteren, som kører i døgndrift???

**18. Overførsel til provstiudvalgets reserve og likviditet stillet til rådighed/SB**

Overførsel til provstiudvalgets reserve

Med skrivelse af 26. september 2023 har provstiudvalget anmodet om at alle opsparede, investerede og ubrugte midler til anlæg, som endnu ikke er igangsat og som henstår, tilbageføres til provstiudvalgets reserve senest 15. december.

En del af menighedsrådet opsparede midler til anlæg er placeret i obligationer. En tvangslikvidering af menighedsrådets obligationsbeholdning på nominelt 2.679.744,53 kr. vil medføre et tab på ca. 650.000 kr. ved den anmodede tilbageførsel. Tabet svarer til anskaffelse af for eksempel 4 store varmepumper til gavn for energiomlægningen. Det er næppe hensigten med de ændrede økonomiregler for Folkekirken, at de medfører sådan selvskadende adfærd.

En opretholdelse af obligationsbeholdningen vil forhindre tabet. Et rente- og udtrækningsbeløb på ca. 150.000 kr./år, fordelt på kvartalsvise udbetalinger, kan løbende overføres til provstiets reserve indtil hele beholdningen er indfriet til kurs 100.

Menighedsrådet søger derfor om at tilbageførslen stilles i bero indtil mulighederne for dispensations- og overgangsordning er udtømmende undersøgt og besluttet.

Likviditet stillet til rådighed

I budgettet for 2024 er 608.497 kr. likviditet stillet til rådighed af provstiet. I forhold til lønsummen i budget 2024 på 8.597.369 kr. udgør dette 7,1% af lønsummen. I det kommende år er likviditeten mindre som følge af overførsel af anlægsmidlerne til provstiudvalgets reserve. Da der fortsat i løbet af året kan forekomme forholdsvis store udsving i lønforbruget i forbindelse med barsel, stillingsskift, sygdom mv., vil det være hensigtsmæssigt, at likviditeten stillet til rådighed af provstiet atter kommer op på den 1/12 af lønsummen, som tidligere har været praktiseret.

Menighedsrådet søger derfor om at likviditet stillet til rådighed af provstiet forhøjes til 716.000 kr., det vil sige med 107.503 kr.

Udkast til ansøgning til provstiudvalget er bilagt.

Indstilling:

At Menighedsrådet søger om at tilbageførslen af obligationsbeholdningen stilles i bero indtil mulighederne for dispensations- og overgangsordning er undersøgt og besluttet og

At Menighedsrådet søger om at likviditet stillet til rådighed af provstiet forhøjes til 716.000 kr., det vil sige med 107.503 kr.

**19. Kort fra Udvalgene.**

Med venlig hilsen

Ellen Rosenstand Ladhøj

Formand

Eventuelt afbud til formand eller kirkekontoret (Kordegn Finn Thomsen)